Document ID: /roh_data/filtered/fineweb-2-filterrobots_roh.jsonl.gz/56946

FUTUR – en Lumnezia in tema omnispreschent ils ultims mais
Dapi la stad passada han gì lieu en Lumnezia exposiziuns, occurrenzas, performances, simposis e festivals da musica – la dumonda communabla da las occurenzas: «Co vulain nus en il futur viver en questa regiun?» Cun Anne-Louise Joël, manadra da la Casa d'Angel a Lumbrein, guardain nus enavos sin quest project interdisciplinar.
Midadas tar il Magazin da cultura
Il midament è l'unica constanta! Uschia datti er tar RTR adina puspè adattaziuns e midadas da program. La schefredacziun ha decidì ch'i na dettia en il futur betg pli il Magazin da cultura. Ma munta quai che la cultura survegn pli pauca paisa tar RTR?
En in discurs tradescha noss schefredactur Flavio Bundi, tge ch'ha manà a questa midada da program.
Tips persunals
Damai ch'ils blers da nus èn dapli a chasa e forsa leds per ina distracziun, datti questa giada gist quatter tips persunals: per tadlar, per guardar, per leger u era per s'imaginar lunsch davent da l'agen canapé; en il Louvre a Paris.
Litteratura
Il nov crimi per uffants «Die Olympiahoffnung» da Daniel Badraun ans maina en il mund dal sport cun ses squitsch da success, cun ambiziuns e cun la problematica dal doping. L'autur engiadinais raquinta da Kati e Sven che vegnan implitgads en in cas criminal. Grazia a solidaritad, amicizia e lur nas fins rivan els da schliar l'engiavinera.